Perbadanan Johor

Perbadanan Johor (juga digelar Johor Corporation ataupun JCorp) ialah sebuah syarikat Kerajaan Negeri Johor, yang dahulunya digelar "Perbadanan Kemajuan Ekonomi Negeri Johor" (PKENJ). Ditubuhkan pada tahun 1968, ia merupakan sebahagian rancangan aksi afirmatif kerajaan Malaysia untuk menyusun semula masyarakat berbagai kaum dengan membasmikan ketidakseimbangan ekonomi di antara kaum bumiputera dengan kaum yang bukan bumiputera. Perbadanan-perbadanan kemajuan ekonomi negeri direka untuk mengelakkan tatacara birokratik dan merupakan syarikat pelaburan kerajaan negeri masing-masing.

Lembaga Pengarah
ENAKMEN BILANGAN 4 TAHUN 1968, PENUBUHAN PERBADANAN JOHOR

 Perkara 4.   Keanggotaan Perbadanan 
Perbadanan hendaklah mengandungi :-

(a) Seorang Pengerusi, dan ianya hendaklah orang yang pada masa itu memegang jawatan Menteri Besar Johor.

 YAB Dato' Onn Hafiz Ghazi, Menteri Besar Johor

(b) Seorang Timbalan Pengerusi yang dilantik oleh Raja.

 YBhg Tan Sri Dr. Ali bin Hamsa, Ahli Bebas merangkap Timbalan Pengerusi Johor Corporation
(c) Presiden & Ketua Eksekutif.
 YBhg Datuk Syed Mohamed bin Syed Ibrahim, Presiden & Ketua Eksekutif Johor Corporation

(d) Tiga orang Ahli Atas Jawatan, dan mereka itu hendaklah orang-orang yang pada masa itu memegang jawatan Setiausaha Kerajaan, jawatan Penasihat Undang- Undang dan jawatan Pegawai Kewangan Negeri Johor.

 YB Dato’ Haji Azmi bin Rohani, Setiausaha Kerajaan Johor

YBrs Encik Amir bin Nasruddin, Penasihat Undang-Undang Negeri Johor

YB Dato' Haji Salehuddin bin Haji Hassan, Pegawai Kewangan Negeri Johor

(e) Tiga orang wakil Kerajaan Persekutuan yang dilantik oleh Menteri.

 YBhg Dato’ Saiful Anuar bin Lebai Hussen, Ketua Setiausaha, Kementerian Hal Ehwal Ekonomi

 YBhg Datuk Nor Azri bin Zulfakar, Ketua Pengarah Unit Penyelarasan Pelaksanaan, Jabatan Perdana Menteri
 YBhg Dato' Asri bin Hamidon, Ketua Setiausaha Perbendaharaan, Kementerian Kewangan Malaysia
(f) Tiga orang ahli yang dilantik oleh Raja dari antara orang-orang yang didapatinya sebagai berkelayakan kerana mempunyai pengalaman yang luas dan telah menunjukkan kebolehan dalam perkara-perkara berkenaan dengan bank, perkilangan, perumahan, perniagaan, kewangan, professional atau pentadbiran, atau sebagai sesuai selainnya untuk dilantik oleh sebab pengetahuan dan pengalaman khas mereka.
YBhg Dato’ Sr. Hisham bin Jafrey, Pengarah Urusan, ARH Jurukur Bahan Sdn. Bhd.

Pengerusi Lembaga Pengarah
 Tan Sri Othman Saat (1970-1982)
 Dato' Abdul Ajib Ahmad (1982-1986)
 Tan Sri Muhyiddin Yassin (1986-1995)
 Tan Sri Abdul Ghani Othman (1995-2013)
 Dato' Mohamed Khaled Nordin (2013-2018)
 Dato' Osman Sapian (2018-2019)
Dato' Dr. Sahruddin Jamal (2019-2020)
Dato' Ir. Hasni Mohammad (2020-2022)
Dato Onn Hafiz (2022-kini)

Ketua Pegawai Eksekutif
Tan Sri Muhammad Ali Hashim adalah merupakan Ketua Pegawai Eksekutif paling lama berkhidmat sejak 1982 sehinggalah beliau meletakkan jawatannya pada tahun 2013.

Sejarah
PKENJ bermula operasinya pada Ogos 1970 dengan perlantikan Menteri Besar YAB Tan Sri Hj Othman bin Mohd Saat sebagai pengerusinya dan YB Tan Sri Dato' Hj Basir bin Ismail sebagai ketua eksekutif. Pejabat pertamanya berada di Aras 2, Bangunan Sultan Ibrahim, Johor Bahru, dan operasinya bermula dengan cuma dua kakitangan. PKENJ menggantikan namanya kepada "Johor Corporation" pada akhir tahun 1995 seperti yang dicadangkan oleh YAB Tan Sri Muhyiddin Yassin.

Sebagai sebuah entiti perusahaan awam, JCorp telah memainkan peranan yang besar dalam memeliharakan pertumbuhan ekonomi di negeri Johor, khususnya dibeberapa sektor ekonomi yang berpotensi tinggi, termasuknya perusahaan pertanian, pemajuan perindustrian, pemajuan hartanah dan sebagainya. JCorp juga memajukan Pasir Gudang sebagai sebuah bandar perindustrian di tenggara Johor. Sejak 1 Julai, 1977, ia telah dilantik sebagai pihak berkuasa tempatan bagi Pasir Gudang, iaitu pihak berkuasa tempatan pertama yang diswastakan di Malaysia dibawah kontrak setiap lima tahun.

Perusahaan utama
Pada masa kini, perusahaan-perusahaan utama JCorp dianjurkan oleh syarikat awam tersenarai masing-masing: 
 Bahagian minyak kelapa sawit : Kulim (Malaysia) Berhad ()
 Bahagian penjagaan kesihatan: KPJ Healthcare Berhad ()
 Bahagian pembangunan hartanah: Johor Land Berhad (), Damansara Asset Sdn.Bhd.
 Bahagian restoran makanan dan perkhidmatan segera: QSR Brand Berhad  ()
 Bahagian hartanah dan perkhidmatan logistik: Damansara Realty Bhd. dan TPM Teknopark Bhd.

Kesemua usaha-usaha niaga usahawan dalaman diketuai oleh kakitangan JCorp sendiri. Pada tahun 2005, syarikat-syarikat dibawah Bahagian Perusahaan Usahawan Dalaman (Intrapreneur Venture Division)termasuk:
 Aquapreneur Sdn Bhd 
 Epasa Shipping Agency SB 
 Excellent Relation Sdn Bhd 
 HC Duraclean Sdn Bhd 
 Hotel Selesa Sdn Bhd 
 IPPJ Sdn Bhd  
 JTP Trading Sdn Bhd 
 Metro Parking Sdn Bhd 
 Pro Office Bulk Mailing 
 Pro Communication Services  
 Sibu Island Resort 
 Tepak Marketing Sdn Bhd 
 JKiNG Sdn Bhd 
 Willis (M) Sdn Bhd
 Syarikat Pengangkutan Maju Bhd

Pautan luar
Laman Rasmi Perbadanan Johor

Kategori:Pertubuhan yang diasaskan pada 1968
Kategori:Johor
Kategori:Syarikat Malaysia
Kategori:Johor Darul Ta'zim F.C.
Kategori:Jabatan Perdana Menteri Malaysia